Matija Lokar, Andrej Brodnik, Irena Nančovska Šerbec, Rok Capuder

Matija.Lokar@fmf.uni-lj.si, Andrej.Brodnik@upr.si, Irena.Nancovska@pef.uni-lj.si, rok@404.si

**Dvig digitalnih kompetenc z vključevanjem tem s področja računalništva v MINUT predmete**

Posameznik mora imeti **znanja**, in ne zgolj **veščin ali spretnosti**, ker ga znanja opremijo z vedenji o principih ustroja in delovanja stroja, vključno s sposobnostjo kritičnega razumevanja delovanja stroja

Michael E. Caspersen: Informatics as a Fundamental Discipline in General Education – The Danish Perspective, v Perspectives on Digital Humanism, Springer, 2021.

Cilj projekta je ustvariti okolje, ki bo omogočalo sodelovanje med učitelji, ki želijo učence in dijake pobliže seznanjati s prepletenostjo področij matematike, računalništva in informatike, naravoslovja in tehnike. Izdelali smo prototipe gradiv, s katerimi učitelji na zanimiv način učijo o MINUT področjih in oblikovali skupnosti, preko katere bodo učitelji nadgrajevali in dopolnjevali gradiva, sodelovali, si izmenjevali izkušnje in imeli v njej oporo za svoje delo. V skupnosti želimo predvsem doseči izmenjavo idej med učitelji. Zato v razvojni skupini sodelujete učitelj računalništva in učitelj MINUT predmeta. Učitelji dejavnosti prenesejo v razrede in pri tem spodbudijo med učenci in dijaki pozitiven odnos do MINUT področij v povezavi s humanističnim odnosom do sveta. Ker s pomočjo anket skrbno spremljamo tudi mnenja in občutke učencev in dijakov, bomo predstavili prve obetavne rezultate glede odnosa učencev in dijakov do pridobljenih digitalnih kompetenc.